**ברנרד קיפצ'ירצ'יר לאגאט** (באנגלית: **Bernard Kipchirchir Lagat**; נולד ב-12 בדצמבר 1974) הוא אתלט קניתי-אמריקאי. הוא השתתף ב-5 אולימפיאדות (סידני 2000, אתונה 2004, בייג'ינג 2008, לונדון 2012 וריו דה ז'ניירו 2016), סגן אלוף אולימפי (אתונה 2004) אלוף העולם (אוסקה 2007), שיאן קניה, שיאן ארצות הברית והרץ השני המהיר ביותר בכל הזמנים בריצת 1500 מטר. הוא אלוף העולם (אוסקה 2007) ושיאן ארצות הברית בריצת 5000 מטר ו-3 פעמים אלוף העולם באולם (בודפשט 2004, דוחה 2010, ואיסטנבול 2012) בריצת 3000 מטר.

ביוגרפיה
--------

לאגאט נולד בכפר בשם קאפטל (Kaptel) סמוך לעיר קאפסבט (Kapasabet), מחוז הננדי (אנ'), קניה. משתייך לשבט הננדי המשוייך לקבוצה האתנית קלנג'ין. ב-1994 סיים את לימודיו בבית הספר קאפטל (Kaptel) שם התחיל את הקריירה הספורטיבית שלו. ב-1996 הצטרף לאוניברסיטת Agriculture and Technology הנמצאת בניירובי ומאוחר יותר באותה השנה, עבר לאגאט לוושינגטון שבארצות הברית, זאת בעקבות האתלטים שיאן העולם הנרי רונו (אנ') ומייקל קוסגיי (Michael Kosgei) ובשנת 2000 סיים את לימודי התואר הראשון בניהול מערכות מידע באוניברסיטת המדינה של וושינגטון.

### ייצוג קניה

#### 2000

באולימפיאדת סידני (2000) זכה לאגאט במדליית ארד בריצת 1500 מטר בתוצאה של 3:32.44 דקות, אחרי בן ארצו נואה נגני שקבע שיא אולימפי חדש של 3:32.07 דקות והישאם אל גרוז' ממרוקו (3:32:32 דקות).

#### 2001

באליפות העולם שנערכה באדמונטון, קנדה באוגוסט 2001 זכה לאגאט במדליית כסף בריצת 1500 מטר בתוצאה של 3:31.10 דקות, אחרי הישאם אל גרוז' (3:30.68 דקות) ולפני דריס מאזוזי מצרפת (3:31.54 דקות). שבועיים לאחר מכן, בתחרות שנערכה בבריסל, בלגיה ב-24 באוגוסט אותה שנה הוא זכה במדליית כסף בריצת 1500 מטר בשיא קניה חדש של 3:26.34 דקות, אחרי אל גרוז' (3:26.13 דקות). תוצאה זו היא התוצאה השנייה בטיבה בהיסטוריה (נכון ל-2019), אחרי שיא העולם של אל גרוז', 3:26.00 דקות.

#### 2003

באליפות העולם באתלטיקה באולם זכה לאגאט במדליית זהב אחרי דריס מאזוזי הצרפתי.

לאגאט לא התחרה בשנת 2003 באליפות העולם באתלטיקה לאחר שנכשל בבדיקות דם. בבדיקת הבקבוקון השני התוצאה הייתה שלילית, והוא זוכה מכל אשמה.

באביב 2003 ניצח את יריבו אל גרוז' בציריך עם התוצאה הטובה ביותר באותה שנה בריצת 1500 מטר, 3:27:40 דקות.

#### 2004

באליפות העולם באולם שנערכה בבודפשט, הונגריה במרץ 2004 זכה לאלגאט במדליית זהב בריצת 3000 מטר בתוצאה של 7:56.34 דקות, לפני רוי סילבה מפורטוגל (7:57.08 דקות) ומרקוס ג'נטי מאתיופיה (7:57.87 דקות).

באולימפיאדת אתונה (2004) זכה לאגאט במדליית כסף בריצת 1500 מטר בתוצאה של 3:34.30 דקות, אחרי הישאם אל גרוז' (3:34.18 דקות) ולפני רוי סילבה (3:34.68 דקות). את הסיבוב האחרון בריצה זו (400 מטר) רצו שניהם (אל גרוז' ולאגאט) בפחות מ-52 שניות. באותה השנה על אף הזכייה במדליית כסף באולימפיאדה דורג לאגאט במקום הראשון בעולם בריצת 1500 מטר בתוצאה של 3:27.40 דקות שקבע בתחרות בציריך, שווייץ.

### ייצוג ארצות הברית

במאי 2004 הפך לאגאט לאזרח ארצות הברית.
קניה לא אפשרה לו להחזיק באזרחות כפולה, מה שגרם לחילוקי דעות בנוגע למדליית הכסף בה זכה באותה השנה במשחקים האולימפיים. לבסוף הוחלט לאפשר ללאגאט לשמור את המדליה.

החל משנת 2005 לאגאט החל לייצג את ארצות הברית, אך לא אושר לו להתחרות באליפות העולם שהתקיימה בהלסינקי, פינלנד.

#### 2005

לאגאט קבע שני שיאי ארצות הברית. השיא הראשון נקבע ב-11 בפברואר בריצת 1500 מטר באולם, בה קבע תוצאה של 3:39.89 דקות, תוצאה ששיפר בהמשך הקריירה ל-3:33.34 דקות.
השיא השני נקבע ב-28 באוגוסט אותה שנה באיטליה, כשרץ 1500 מטר בתוצאה של 3:29:40 דקות.

#### 2007

באליפות העולם שנערכה באוסקה לאגאט הפך לאתלט הראשון אי פעם שזכה במדליית הזהב ב-1500 מטר ו-5000 מטר באותה אליפות עולם.

באולימפיאדת בייג'ינג (2008) סיים במקום תשיעי בריצת 5000 מטר בתוצאה של 13:26.89 דקות.

בשנת 2009, באליפות העולם שנערכה בברלין, גרמניה זכה לאגאט במדליית הארד בריצת 1500 מטר עם תוצאה של 3:36.20 דקות ובמדליית הכסף בריצת 5000 מטר בתוצאה של 13:17.33 דקות.

בשנת 2011, באליפות העולם שנערכה בטגו שבדרום קוריאה, לאגאט זכה במדליית הכסף בריצת 5000 מטר בתוצאה של 13:23:64 דקות.

באולימפיאדת לונדון סיים במקום רביעי בריצת 5000 מטר בתוצאה של 13:42.99 דקות, 63 מאיות שנייה בלבד ממדליית הארד.

באולימפיאדת ריו שהייתה האולימפיאדה החמישית בה התחרה, לאגאט סיים במקום החמישי בריצת 5000 מטר בשיא עולם לגיל 40 של 13:06.78 דקות.

ב-10 בספטמבר 2017 סיים לאגאט במקום שמיני בחצי מרתון שנערך בניוקאסל, אנגליה בתוצאה של 1:03:02 שעות.

חייו האישיים
------------

ארצות הברית אפשרה ללאגאט להחזיק בשתי אזרחויות. כיום, הוא מתגורר עם משפחתו בטוסון, אריזונה, עם אשתו גלדיס טום, אותה פגש בימים בהם למדו בקולג' ושני ילדיהם, בנם מיקה קימוטאי (נולד בשנת 2006) ובתם ג'יאנה (נולדה ב-2008).

אחותו הגדולה של לאגאט, מארי צ'פקמובי (Mary chepkemobi) הייתה גם אתלטית, ואף זכתה באליפות אפריקה בריצת 3000 מטר.

תחרויות בינלאומיות
------------------

|  |  |  |  |  |  |
| --- | --- | --- | --- | --- | --- |
| **שנה** | **תחרות** | **מקום** | **מיקום** | **מקצה** | **תוצאה** |
| קניהקניה קניה |
| 2000 | אולימפיאדת סידני | סידני, אוסטרליה | 3 | 1500 מטר | 3:32.44 דקות |
| 2001 | אליפות עולם באולם | ליסבון, פורטוגל | 6 | 3000 מטר | 7:45.52 דקות |
| אליפות עולם | אדמונטון, קנדה | 2 | 1500 מטר | 3:31.10 דקות |
| 2002 | אליפות אפריקה | תוניס | 1 | 1500 מטר | 3:38.11 דקות |
| גביע העולם | מדריד, ספרד | 1 | 1500 מטר | 3:31.20 דקות |
| 2003 | אליפות עולם באולם | ברמינגהאם, בריטניה | 2 | 1500 מטר | 3:42.62 דקות |
| 2004 | אליפות עולם באולם | בודפשט, הונגריה | 1 | 3000 מטר | 7:56.34 דקות |
| אולימפיאדת אתונה | אתונה, יוון | 2 | 1500 מטר | 3:34.30 דקות |
| ארצות הבריתארצות הברית ארצות הברית |
| 2007 | אליפות עולם | אוסקה, יפן | 1 | 1500 מטר | 3:34.77 דקות |
| 1 | 5000 מטר | 13:45.87 דקות |
| 2008 | אולימפיאדת בייג'נג | בייג'ינג, סין | 9 | 5000 מטר | 13:26.89 דקות |
| 2009 | אליפות עולם | ברלין, גרמניה | 3 | 1500 מטר | 3:36.20 דקות |
| 2 | 5000 מטר | 13:17.33 דקות |
| 2010 | אליפות עולם באולם | דוחה, קטר | 1 | 3000 מטר | 7:37.97 דקות |
| 2011 | אליפות עולם | טגו, קוריאה הדרומית | 2 | 5000 מטר | 13:23.64 דקות |
| 2012 | אליפות עולם באולם | איסטנבול, טורקיה | 1 | 3000 מטר | 7:41.44 דקות |
| אולימפיאדת לונדון | לונדון, בריטניה | 4 | 5000 מטר | 13:42.99 דקות |
| 2013 | אליפות עולם | מוסקבה, רוסיה | 6 | 5000 מטר | 13:29.24 דקות |
| 2014 | אליפות עולם באולם | סופוט, פולין | 2 | 3000 מטר | 7:55.22 דקות |
| 2016 | אולימפיאדת ריו דה ז'ניירו | ריו דה ז'ניירו, ברזיל | 5 | 5000 מטר | 13:06.78 דקות |

קישורים חיצוניים
----------------

ויקישיתוף מדיה וקבצים בנושא **ברנרד לאגאט** בוויקישיתוף
* ברנרד לאגאט, ברשת החברתית אקס (טוויטר)
* ברנרד לאגאט, באתר olympedia.org
* ברנרד לאגאט, באתר התאחדות האתלטיקה הבין-לאומית
* ברנרד לאגאט, באתר ליגת היהלום
* ברנרד לאגאט, באתר Track and Field (גברים)
* ברנרד לאגאט, באתר נבחרת ארצות הברית באתלטיקה
* ברנרד לאגאט, באתר *ESPN* (באנגלית)
* Ted Robbins, Kenyan-Born Runner Boosts U.S. Olympic Hopes, at National Public Radio, June 23, 2008 (באנגלית)

הערות שוליים
------------

1. ↑  ייצג את אפריקה

| אלופי עולם באתלטיקה – ריצת 1500 מטר (גברים) |
| --- |
| 

|  |  |
| --- | --- |
| 1983: סטיב קראם בריטניהבריטניה • 1987: עבדי בילה סומליהסומליה • 1991: נור א-דין מורסלי אלג'יריהאלג'יריה • 1993: נור א-דין מורסלי אלג'יריהאלג'יריה • 1995: נור א-דין מורסלי אלג'יריהאלג'יריה • 1997: הישאם אל גרוז' מרוקומרוקו • 1999: הישאם אל גרוז' מרוקומרוקו • 2001: הישאם אל גרוז' מרוקומרוקו • 2003: הישאם אל גרוז' מרוקומרוקו • 2005: רשיד רמזי בחרייןבחריין • 2007: ברנרד לאגאט ארצות הבריתארצות הברית • 2009: יוסוף סעד כאמל בחרייןבחריין • 2011: אסבל קיפרופ קניהקניה • 2013: אסבל קיפרופ קניהקניה • 2015: אסבל קיפרופ קניהקניה • 2017: אלייז'ה מנאנגוי קניהקניה • 2019: טימותי צ'ריוט קניהקניה • 2022: ג'ייק וייטמן הממלכה המאוחדתהממלכה המאוחדת • 2023: ג'וש קר הממלכה המאוחדתהממלכה המאוחדת |  |

 |

| אלופי עולם באתלטיקה – ריצת 5000 מטר (גברים) |
| --- |
| 

|  |  |
| --- | --- |
| 1983: אמון קוגלן אירלנדאירלנד • 1987: סעיד עוויטה מרוקומרוקו • 1991: יובז אונדיקי קניהקניה • 1993: איסמאיל קירוי קניהקניה • 1995: איסמאיל קירוי קניהקניה • 1997: דניאל קומן קניהקניה • 1999: סלאח חיסו מרוקומרוקו • 2001: ריצ'רד לימו קניהקניה • 2003: אליוד קיפצ'וגה קניהקניה • 2005: בנג'מין לימו קניהקניה • 2007: ברנרד לאגאט ארצות הבריתארצות הברית • 2009: קנניסה בקלה אתיופיהאתיופיה • 2011: מו פארח בריטניהבריטניה • 2013: מו פארח בריטניהבריטניה • 2015: מו פארח בריטניהבריטניה • 2017: מוקטר אדריס אתיופיהאתיופיה • 2019: מוקטר אדריס אתיופיהאתיופיה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14243507

 |